Държавен вестник, бр. 24, 2014 г., стр. 25

БРОЙ  24	
Д Ъ Р Ж А В Е Н  В Е С Т Н И К 	
СТР.  25  
Г л а в а  ч е т в ъ р т а 
ОРГАНИЗАЦИЯ НА ОБЩАТА И СПЕЦИ­
АЛИЗИРАНАТА АДМИНИСТРАЦИЯ ВЪВ 
ВКС
Чл. 21. Работата на ВКС се подпомага от 
обща и специализирана администрация. 
Чл. 22. (1) Общата администрация подпо­
мага председателя на съда и неговите замест­
ници, главния секретар и специализираната 
администрация. 
(2) Общата администрация е организирана 
в дирекции: 
1. дирекция „Управление и стопанисване 
на съдебното имущество“; 
2. дирекция „Финанси и счетоводство“; 
3. дирекция „Административноправно и 
иформационно обслужване“. 
(3) В дирекциите могат да се създават 
отдели и сектори. 
Чл. 23. (1) Специализираната администра­
ция подпомага и осигурява правораздавател­
ната дейност на съда. 
(2) Специализираната администрация е 
организирана в следните служби: 
1. „Регистратура“; 
2. „Съдебни секретари“; 
3. „Съдебно деловодство“; 
4. „Архив“. 
Чл. 24. Видът и функционалните връзки 
на звената в администрацията се определят, 
изменят и допълват с вътрешен акт на пред­
седателя на съда.
Чл. 25. Длъжностите в администрацията на 
ВКС се определят в длъжностно разписание.
Чл. 26. (1) Дирекциите се ръководят от 
директор. 
(2) За директор на дирекция се назначава 
лице, което: 
1. е български гражданин; 
2. не е осъждано на лишаване от свобода 
за умишлено престъпление, независимо от 
реабилитацията; 
3. не страда от психическо заболяване;
4. притежава необходимите професионални 
и нравствени качества; 
5. има завършено висше образование с не 
по-малко от 8 години трудов стаж.
(3) Директорът:
1. създава условия и отговаря за зако­
носъобразна, бърза и ефективна работа на 
служителите в дирекцията;
2. разпределя задачите по отдели и сектори; 
3. предлага на главния секретар мерки за 
подобряване управлението на дейността на 
дирекцията; 
4. предприема мерки за подобряване на 
професионалната квалификация на съдебните 
служители в дирекцията; 
5. прави обосновани предложения за съз­
даването или съкращаването на структурни 
звена, както и разкриването и закриването 
на щатни бройки в дирекцията; 
6. одобрява и подписва всички документи, 
изходящи от дирекцията;
7. изготвя необходимите справки за дей­
ността на дирекцията и ги представя на 
главния секретар;
8. дава мнение по проекти на индивидуал­
ни длъжностни характеристики на съдебните 
служители в дирекцията; 
9. прави предложения пред главния секретар 
за стимулиране или налагане на дисциплинар­
ни наказания на служителите от дирекцията; 
10. участва в комисии по назначаване, 
атестиране, повишаване в ранг и длъжност 
или налагане на наказание на служителите; 
11. изработва след съгласуване със служи­
телите график за ползването на отпуските на 
съдебните служители от дирекцията; 
12. извършва и други дейности, възложени 
от главния секретар.
Чл. 27. (1) Отделите се ръководят от на­
чалник. 
(2) За началник-отдел се назначава лице, 
което отговаря на условията по чл. 26, ал. 2.
(3) Началникът на отдел: 
1. организира, координира, контролира и 
отговаря за работата на служителите в отдела; 
2. осигурява изпълнението на задачите, 
възложени на отдела; 
3. осигурява връчването срещу подпис на 
индивидуалните длъжностни характеристики 
на служителите от отдела, следи изпълнението 
на длъжностните задължения; 
4. предлага за атестиране, повишаване в 
ранг, поощрение и налагане на дисциплинарно 
наказание на служители в отдела; 
5. разпределя задачите между служители­
те в отдела, определя сроковете за тяхното 
изпълнение и съгласува изготвените проекти 
на документи и материали; 
6. съгласува ползването на отпуските на 
служителите от отдела; 
7. изготвя необходимите справки за дей­
ността на отдела и ги представя на прекия 
си ръководител; 
8. извършва и други дейности, възложени 
от прекия ръководител. 
Чл. 28. (1) Секторите в отделите или са­
мостоятелните сектори имат ръководител. 
(2) За ръководител на сектор се назначава 
лице, което отговаря на условията по чл. 26, 
ал. 2. 
(3) Ръководителят на сектор: 
1. подпомага началника на отдела в из­
пълнението на задачите в съответната област 
на дейност; 
2. организира и отговаря за изпълнението 
на задълженията на служителите от сектора;